ПРОЕКТ НА НАРЕДБА ЗА УПРАВЛЕНИЕ НА ОТПАДЪЦИТЕ НА ТЕРИТОРИЯТАНА ОБЩИНА СИМИТЛИ 
ГЛАВА ПЪРВА 
РАЗДЕЛ І 
ОБЩИ ПОЛОЖЕНИЯ 
Чл. 1 С настоящата наредба се уреждат:
1. Условията и реда за изхвърлянето,събирането, включително разделеното,транспортирането ,претоварването, оползотворяването и обезвреждането на битови и строителни отпадъци,включително биоотпадъци,опасни битови отпадъци, масово разпространени отпадъци и производствени отпадъци от физически и юридически лица на територията на Община Симитли.
2. Задълженията и отговорностите на задължените лица –домакинствата,юридическите лица ,вкл. търговски обекти, производствените и стопанските субекти, болниците,училищата ,административните сгради и други обекти, разположени на територията на община Симитли
3. Изискванията към площадките за предаване на отпадъци от хартия и картон,пластмаси  и стъкло, условията за регистрацията , както и условията за предаване на отпадъци на площадките по чл.19,ал.3 ,т.11 от ЗУО.

ГЛАВА ВТОРА 
РАЗДЕЛ І
ПРАВА И ЗАДЪЛЖЕНИЯ НА КМЕТА И ОБЩИНСКАТА АДМИНИСТРАЦИЯ 

Чл.2 Кметът на общината планира, организира и контролира дейностите по управление на отпадъците на територията на общината,като:
1.Разработва и изпълнява програма за управление на отпадъците на територията на общината в съответствие с изискванията на ЗУО и подзаконовите нормативни актове,като програмата е част от общинската програма за опазване на околната среда.
2.Информация за изпълнение на програмата се предоставя на общинския съвет от кмета на общината до 31 март на настоящата година за предходната календарна .Същата информация се предоставя за сведение на РИОСВ –Благоевград.
 Чл.3 /1/ Кметът на Община Симитли изпълнява ангажиментите си по ал.1 чрез:
             1.Сключване  на договори с Организации по оползотворяване на масово разпространени отпадъци, притежаващи разрешение по реда на ЗУО.
              2. Сключване на договори с други лица, притежаващи разрешение или регистрационен документ , издаден по реда на глава пета,раздели І и ІІ от ЗУО, за извършване на дейности по събиране, транспортиране, рециклиране и/или оползотворяване на отпадъци на територията на съответната община и/или комплексно разрешително, издадено по реда на глава седма,раздел ІІ от ЗООС.
3. Сключване на договор с общинско търговско дружество,създадено по реда на ЗООС, като капиталът му е изцяло общинска собственост , предметът му на дейност е осъществяване на комунални услуги.
4. Сключване на договори с лица,които изпълняват задълженията си индивидуално по смисъла на чл.81 от ЗУО
5. Структурни звена в администрацията на Община Симитли
6. Специализирано звено в общината, създадено по реда на ЗООС за изпълнение на местни дейности и услуги, финансирано то общинския бюджет.
 7. Изпълнението на решенията по чл.26, ал.1 от ЗУО на общото събрание на регионалното сдружение и съдейства за създаването на центрове за повторна употреба, поправка и подготовка за повторна употреба.
 Чл.4 Кмета на общината отговаря за :
1. Организирането на разделно събиране на опасни битови отпадъци , извън обхвата на наредбите по чл.13, ал.1 , ал.1 от ЗУО и предаването им за оползотворяване и /или обезвреждане 
2. Разделното събиране и съхраняване на битови биоразградими отпадъци  от домакинствата , в т.ч определя местата за разполагане на необходимите елементи на системата за разделно събиране на отпадъците и предаването им за компостиране или анаеробно разграждане.
3. Почистването на отпадъци на общинските пътища в съответствие с чл.12 от ЗУО – осигуряване на съдове за събиране на отпадъците и транспортирането им до съоръжения за тяхното третиране, почистване на отпадъци на пътя ,земното платно ,пътните съоръжения, обслужващи зони по смисъла на §1,т.1-3,6,9 и 10 от Закона за пътищата .
4. Определянето на места за смяна на отработени масла на територията на общината , отговарящи на изискванията на Наредбата за отработени масла и отпадъчни масла и нефтопродукти  и информира обществеността  за местоположението им и условията за приемане на отработените масла.
5. Определянето на места за събиране и временно съхраняване на отработените моторни масла и предаването им за оползотворяване и /или обезвреждане.
6. Определянето на места за поставяне на съдове за събиране на НУБА , без да възпрепятства дейността на лицата, сключили договор с организация по оползотворяване и /или на лица ,изпълняващи задълженията си индивидуално.
7. Организиране на дейностите по събиране и временно съхраняване на НУБА и предаването им за предварително третиране, рециклиране ,оползотворяване и/или обезвреждане
8. Определянето на местата за събиране на ИУГ  на територията на общината,без да възпрепятства дейността на лицата ,сключили договор с организация по оползотворяване и/или лицата изпълняващи задълженията си индивидуално.
9. Организирането на дейностите по събиране и съхраняване на ИУГ и предаването им за оползотворяване и/или обезвреждане;
10. Организирането на дейностите по събирането, транспортирането и съхраняването на ИУМПС на площадките за временно съхраняване и предаването им в центровете за разкомплектоване;
11. Осигуряване публично достояние телефонен номер и имейл, на който гражданите могат да сигнализират за нарушения и да правят предложения, свързани с дейността по обработването на битовите отпадъци и поддържане на чистотата на населените места;
12. Осигуряването на изпълнението на мерките в Националния план за управление на отпадъците;
13. Поддържането на регистър на площадките за предаване на отпадъци от пластмаси, стъкло, хартия и картон на територията на община РИЛА;
14. Осигуряването на информация на обществеността, както и информация относно мерките за предотвратяване образуването на отпадъци и предотвратяването на нерегламентираното изхвърляне на отпадъци чрез интернет страницата на общината, както и друг подходящ начин;
15. Предотвратяването на изхвърлянето на отпадъци на неразрешени за това места и/или създаването на незаконни сметища и организиране на почистването им;
16. Одобряване на Плановете за управление на строителни отпадъци, когато не са одобрени по реда на чл. 156 б, ал. 6 от Закона за устройство на територията (Обн. ДВ. бр.1 от 2 Януари 2001г.), по искане на възложителя на строежа след влизането в сила на разрешението за строеж и преди откриването на строителната площадка и/или преди започването на дейностите по изграждане или премахване на обект по чл. 11, ал 1 от Закона за управление на отпадъците.

РАЗДЕЛ ІІ
ПРАВА И ЗАДЪЛЖЕНИЯ НА ФИЗИЧЕСКИТЕ И ЮРИДИЧЕСКИТЕ ЛИЦА
Чл.5/1/ Притежателите на отпадъци са всички лица, причинители на отпадъци, както и лицата , в чието владение се намират те.
/2/ Предаването и приемането на производствените ,строителните и опасните отпадъци се извършват само въз основа на писмен договор с лица, притежаващи разрешение,комплексно разрешително или регистрационен документ за съответната дейност и площадка за отпадъци със съответния код наредбата по чл.3 от ЗУО за класификация на отпадъците.
/3/ Притежателите на отпадъци по ал.1 са длъжни:
1. Да изпълняват разпоредбите на националното и местното законодателство за събиране ,транспортиране и третиране на отпадъците
2. Да предприемат всички мерки за несмесване на опасни отпадъци с други отпадъци или на оползотворими с неоползотворими  отпадъци.
3. Да организират безопасното съхраняване на отпадъците, за които няма подходящи средства за третиране до предаването им на лица, притежаващи разрешение,комплексно разрешително или регистрационен документ.
4. Притежателите на отпадъци ги предоставят за събиране, транспортиране, оползотворяване или обезвреждане на лица, притежаващи разрешение,комплексно разрешително или регистрационен документ за съответната дейност или ги оползотворяват или обезвреждат сами в съответствие с действащото законодателство и настоящата наредба.

Чл.6 /1/ Физическите лица,пребиваващи на територията на Община Симитли и юридическите лица,извършващи дейност  на територията на общината имат право:
1. Да правят предложения за подобряване на организацията и изпълнението на дейностите по събиране,транспортиране и третиране  на отпадъците и поддържане на чистотата на териториите за обществено ползване
2. Да сигнализират на общинската администрация за неизпълнение или некачествено изпълнение  на задълженията на лицата,извършващи дейностите по събиране,транспортиране и третиране на отпадъците и поддържане на чистотата на територията на  общината
3. Да сигнализират на общинската администрация за нарушенията на разпоредбите на ЗУО и настоящата наредба

/2/ Физическите и юридическите лица са длъжни:
1. Да изхвърлят отпадъците си само в определените за целта съдове, като ги  опазват и не допускат повреждането им, както и разпиляването на отпадъци извън тях:
2. Да спазват регламентирания с настоящата наредба ред за събиране, транспортиране и третиране на видовете отпадъци
3. Да съдействат на контролните органи при констатиране на нарушения
              Чл.7 Забранява се изоставянето ,нерегламентираното изхвърляне и изгаряне и/или друга форма на неконтролирано управление на отпадъците
            Чл.8 Лицата,при чиято дейност се образуват отпадъци прилагат следния приоритетен ред /йерархия/ при управлението на отпадъците:
1. Предотвратяване на образуването им
2. Подготовка за повторна употреба
3. Рециклиране 
4. Друго оползотворяване,например оползотворяване за получаване на енергия
5. Обезвреждане
Чл.8 Лицата,извършващи дейности по събиране и транспортиране на отпадъци на територията на Община Симитли са длъжни да:
1. Използват специализирани транспортни средства
2. Предоставят за съгласуване на кмета или определени от него длъжностни лица, график за събиране и транспортиране  на отпадъците до съоръженията за оползотворяване и/или обезвреждане ,както и всяко изменение на графика
3. Почистват местата, на които са разположени съдовете за събиране на съответните видове отпадъци и около тях ,както и уличното платно от разпилени при товаренето и/или препълване на съда с отпадъци ,при всяко обслужване.

ГЛАВА ТРЕТА
БИТОВИ ОТПАДЪЦИ
РАЗДЕЛ І
СИСТЕМА ЗА СЪБИРАНЕ И ИЗВОЗВАНЕ НА БИТОВИ ОТПАДЪЦИ /БО/ ПОДДЪРЖАНЕ НА ЧИСТОТАТА
Чл. 9 /1/ Събирането на битови отпадъци на територията на община Симитли се извършва чрез контейнери ,кофи,улични кошчета и др. осигурени от кмета на общината и разположени на площадки, с определено местоположение.
  /2/ Съдовете за отпадъци се поддържат в добро техническо състояние и естетичен вид 
  /3/ Съдовете за отпадъци разположени на терени –общинска или държавна собственост  се обслужват редовно,като не се допуска препълването им.
  /4/ Съдовете за отпадъци,разположени  в имоти частна собственост се поддържат по начин, недопускащ разпиляване и смесване на отпадъците
/5/  Лицата,при чиято дейност се образуват битови отпадъци от нежилищни имоти и са подали декларации по реда на Наредбата за определяне и администриране на местни такси и цени на услугите на територията на Община Симитли са длъжни да изхвърлят отпадъците само в съдовете , които са декларирали че ще използват през съответната година.
  /6/ Площадките на които са разположени съдовете за отпадъци се почистват след всяко обслужване. Не се допуска разпиляване на отпадъци при обслужването им. 
/7/ Събирането и транспортирането на битовите отпадъци се извършва от лица притежаващи регистрационен документ по чл.35 от ЗУО и на които е предоставено правото да извършват тези дейности, до определени депа или други инсталации и съоръжения за оползотворяването и/или обезвреждането им.
         /8/ Лицата по предходната алинея са длъжни да осигуряват специализирани автомобили на транспортиране на отпадъците в техническа изправност ,които при извършване на съответната дейност не замърсяват околната среда.
      /9/ Опасни битови отпадъци от домакинствата извън обхвата на наредбите по чл.13 от ЗУО се събират по реда на настоящата наредба и/или чрез кампании, организирани от кмета на Община Симитли.
     Чл.10 Поддържането на чистотата на територията на община Симитли в т.ч улична мрежа, площади , алеи ,паркове ,спирки на масовия градски транспорт  и други места , предназначени за обществено ползване се извършва съгласно утвърдени графици.


РАЗДЕЛ ІІ
БИООТПАДЪЦИ
Чл.11 /1/ Биоотпадъците от поддържане на обществени площи, паркове и градини на територията на Община Симитли  се събират разделно.
            /2/Биоотпадъците от зелените площи към търговски обекти,производствени,стопански и административни сгради на територията на община Симитли се събират разделно 
            /3/ Биоотпадъците по ал.1 и ал.2 се третират, чрез компостиране или анаеробно разграждане ,по начин който осигурява висока степен на защита на околната среда.Дейностите се извършват при спазване на изискванията на ЗУО, наредбата по чл.43,ал.5 от ЗУО и разпоредбите на настоящата наредба.
             /4/ Зелените отпадъци от домакинствата на територията на общината  се събират разделно и при възможност се оползотворяват чрез домашно компостиране.
            /5/ Администрацията на Община Симитли насърчава гражданите да събират разделно зелените отпадъци и им предоставя необходимата информация за технологията на домашното компостиране.
              /6/ Биоотпадъците по ал.2 се транспортират от лицата , които са образували същите до площадки за компостиране, третират ги самостоятелно  или ги предават в инсталации/съоръжения за третиране по реда на глава пета от ЗУО.
            /7/ Хранителните отпадъци от домакинствата се събират разделно след въвеждане на система за разделно събиране на хранителните  отпадъци от домакинства, при условия и ред ,определен със Заповед на кмета на общината.
       /8/ Хранителните отпадъци от детски градини, детски ясли и социални заведения,ресторанти, заведения за бързо хранене, столове и кетъринг,търговски обекти и др. се събират разделно в специализирани контейнери и/или други подходящи съдове на мястото  на образуване, и се предават за транспортиране при условия и ред ,определен със заповед на кмета на общината.
         Чл.12 Забранява се :
1. Неконтролираното изгаряне на биоотпадъци
2. Депонирането и /или обезвреждането на биоотпадъците  по какъвто и да е друг начин, в случай,че могат да бъдат рециклирани и оползотворени на територията на страната.
3. Смесването на разделно събрани биоотпадъци с други видове отпадъци
4. Изхвърлянето на биоотпадъци в контейнерите за събиране на смесени битови отпадъци при наличие на изградени системи за разделно събиране на биоотпадъци
5. Изхвърлянето на биоотпадъци в контейнерите за отпадъци от опаковки
 
ГЛАВА ЧЕТВЪРТА 
РАЗДЕЛНО СЪБИРАНЕ НА МАСОВО РАЗПРОСТРАНЕНИ ОТПАДЪЦИ И ОТПАДЪЧНИ МАТЕРИАЛИ ОТ ХАРТИЯ И КАРТОН ,ПЛАСТМАСА, СТЪКЛО И МЕТАЛИ 

РАЗДЕЛ І ОТПАДЪЦИ ОТ ОПАКОВКИ И ОТПАДЪЧНИ МАТЕРИАЛИ ОТ ХАРТИЯ И КАРТОН ПЛАСТМАСА  И  СТЪКЛО 
Чл.13 /1/ Кметът на Община Симитли организира дейностите по разделно събиране на отпадъците от опаковки, отпадъчни материали от хартия и картон ,пластмаса и стъкло в система за разделно събиране ,при условията и реда на настоящата наредба, като сключва договори с:
1. Организации по оползотворяване на отпадъци от опаковки, притежаващи разрешение,издадено по реда на глава пета, раздел ІІІ от ЗУО и /или
2. С други лица притежаващи разрешение или регистрационен документ,издаден по реда на глава пета, раздели І и ІІ от ЗУО за извършване на дейности по събиране,транспортиране, рециклиране и/или оползотворяване на отпадъци на територията на Община Симитли , и/или комплексно разрешително , издадено по реда н а глава седма, раздел ІІ от ЗООС и на настоящата наредба
3. Системата за разделно събиране на отпадъци от опаковки следва да отговарят на следните изисквания:
· Да бъде изградена чрез контейнери,като броя на съдовете и кратността на обслужването им обезпечава образуваното количество на отпадъците от опаковки и отпадъчни материали от хартия и картон , пластмаса , стъкло
· Да съответства  и да не възпрепятства и да не възпрепятства функционирането  на системата за събиране и извозване на битовите отпадъци
· Да обхваща административните социалните и други сгради с обществено предназначение ,заведенията за обществено хранене , търговските обекти и обектите за отдих ,забавления и туризъм
Чл.14 Лицата по чл.13 ,ал.1 се задължават:
1. Да предоставят информация на кмета на общината относно количеството на събраните от контейнерите за разделно събиране  на отпадъци от опаковки и отпадъчни материали от хартия и картон , пластмаси и стъкло, отсортирано и предадено количество на краен   преработвател.
2. Да събират и транспортират разделно събраните отпадъци по начин , който не допуска тяхното смесване, което би довело до затрудняване на последващото им сортиране по материали преди предаване на краен преработвател.
3. Да притежават необходимия ресурс за осигуряване на ефективно действаща система за разделно събиране на отпадъци от хартия и картон, пластмаси, метали и стъкло
4. Да разработят Програма за разделно събиране ,рециклиране или оползотворяване на отпадъци от опаковки и отпадъчни материали от хартия и картон, пластмаси и стъкло в съответствие с Програмата за управление на отпадъците на Община Симитли 
5. Да разполагат съдовете ,съгласно изискванията в договорите по чл.12 от Наредбата и Програмата за разделно събиране и рециклиране на отпадъци от опаковки 
6. Да осигуряват функционирането на системата за разделно събиране на отпадъците,като не възпрепятстват съществуващата система за събиране на битови отпадъци
7. Да събират и транспортират разделно събраните отпадъци самостоятелно и /или да сключат договор с подизпълнители, притежаващи необходимите разрешения съгласно ЗУО
8. Да осигурят сортирането на разделно събраните отпадъци и предаването им за последващо  рециклиране и оползотворяване
9. Да предават негодните за оползотворяване или рециклиране отпадъци на местата за обезвреждане /оползотворяване ,определени от Община Симитли
10. Да почистват и дезинфекцират контейнерите за разделно събиране 
11. Да организират и финансират и изпълняват информационни кампании 
12.   Да спазват други условия съгласно сключения договор
          Чл.15 /1/ Кметът на Общината може да организира система за разделното събиране на други, различни от описаните в чл.12 отпадъци от домакинствата, административните ,социалните  и обществените сгради,заведенията за обществено хранене ,търговските обекти и обектите за отдих и туризъм, съобразно с изискванията на настоящата наредба, при условията на чл.5 и в съответствие с чл.20 ,ал.4 от ЗУО.
 /2/ Информацията по ал.1 се оповестява на интернет страницата на Община Симитли и се актуализира своеобразно от структурното звено по екология и управление на отпадъците при Община Симитли    
               Чл.16 /1/ Ползвателите на търговски обекти,производствени,стопански и административни сгради създават вътрешна организация, с цел осигуряване на   разделно събиране    на отпадъците от опаковки и отпадъчни материали от хартия и картон , пластмаси ,метали и стъкло на територията на съответния обект.
                 /2/ В случай че на територията на  един имот има повече от един ползвател, организацията за разделно събиране е :
1. Обща за всички ползватели –при наличие на общи помещения за събиране на отпадъците.
2. Индивидуална за всеки ползвател –при наличие на отделни помещения за събиране на отпадъците 
3. В случаите на ал.2 ,т.1 с вътрешни правила се определя отговорно лице 
Чл.17 Лицата по чл.16 предават разделно събраните отпадъци:
1. На организация по оползотворяване, която има изградена система за разделно събиране на отпадъци от опаковки на територията на община Симитли
2. Като използват контейнерите за разделно събиране на отпадъците , генерирани от дейността не възпрепятства функционирането на общинската система за разделно събиране на отпадъците по чл.12, ал.1 
3. На лица, притежаващи разрешение, комплексно разрешително или регистрационен документ по чл.35 от ЗУО
4. Организации за оползотворяване на опаковки
          Чл.18 /1/ В случаите на чл.16, т.3  в срок до 31 януари на текущата година ,уведомяват писмено община Симитли за:
1. Сключен договор или споразумение за предаване на разделно събрани отпадъци ,вкл. дата на сключване и срок на договора, документа на лицето по чл.35 от ЗУО, което извършва транспортирането и/или третирането на отпадъците , начина на извършване на разделно събиране в обекта
2. Лицето отговорно за предоставяне на информация за отпадъците 
3. Наименование на ползвателя/ползвателите на обекта 
/2/ В случаите по чл.16 ,т.1 организацията по оползотворяване уведомява Кмета на Община Симитли за сключен договор или споразумение  с лица по чл.15, в срок до 31 януари на текущата година

/3/ В случаите на чл.16 ,т.2 
1. Лицата разработват писмен вътрешен ред за разделно събиране на отпадъците, вкл. отговорните лица
2. Осведомяват се за графика на обслужване на съдовете за разделно събиране     чрез интернет страницата  на Община Симитли и изхвърлят отпадъците си в цветните контейнери в деня непосредствено преди вдигане на съдовете
3. Спазват указанията за изхвърляне  на различните видове отпадъци, посочени на съдовете за разделно събиране,както и да привеждат отпадъците във възможно най-малък обем, да почистват отпадъците от хранителни и/или други остатъци или примеси и да не смесват рециклируемите отпадъци със смесените битови отпадъци
/4/ Лицата са длъжни да съхраняват на територията на обекта документи /договори,кантарни бележки и др./ които удостоверяват предаването на разделно събраните отпадъци и ги представят на контролните органи при поискване.
    Чл.19 Притежателите на отпадъци от опаковки, обозначени с маркировка за разделно събиране и други отпадъчни материали от хартия и картон, пластмаси , стъкло и метали са длъжни да ги предават и/или изхвърлят на определените за целта места на територията на Община Симитли.
Чл.20 Забранява се :
1. Изхвърлянето на отпадъци от опаковки, обозначени с маркировка за разделно събиране и други отпадъчни материали от хартия,картон ,пластмаси ,стъкло и метали в контейнерите за смесен битов отпадък ,когато на територията на общината има изградена система за разделно събиране
2. Поставянето на отпадъци от опаковки извън съдовете за разделно събиране 
3. Изваждането на отпадъци от съдовете за разделно събиране на отпадъци
4. Изхвърлянето на материали ,които могат да предизвикват  запалване на отпадъците в съдовете за разделно събиране 
5. Лепенето на рекламни и/или други материали върху съдовете за разделно събиране 
6. Натрупването н а отпадъци от хартия и картон, пластмаси,стъкло и метали на площадки ,за които няма издадено разрешение по чл.35 от ЗУО.
/2/ Притежателите на отпадъци от опаковки и отпадъчни материали от хартия и картон, пластмаси, метал и стъкло се задължават:
1. Да опазват съдовете за разделно събиране и да не ги местят от определените места, на които са разположени
2. Да спазват изискванията на настоящата наредба
3. 
                                           РАЗДЕЛ ІІ
ИЗИСКВАНИЯ КЪМ ПЛОЩАДКИТЕ ЗА ПРИЕМАНЕ НА ОТПАДЪЦИ ОТ ХАРТИЯ И КАРТОН, ПЛАСТМАСИ И СТЪКЛО

       Чл.21 /1/  Площадките за предаване на отпадъци от хартия ,картон ,пластмаси и стъкло трябва да отговарят на следните изисквания:
1. Да са оградени , с осигурена охрана и контролно-пропусквателен пункт с изградена инфраструктура, с покритие от асфалт и /или бетон
2. Да са с достатъчна складова площ –закрита или закрит контейнер за съхраняване на приетите отпадъци : хартия,картон ,видове пластмаси и др. ,стъкло
3. Да са снабдени с кантар за измерване на приетите количества
4. Да имат схема с обозначение на всички зони на територията на площадката
5. Да притежават документ по чл.35 от ЗУО и изпълняват изискванията на ЗУО и подзаконовите нормативни актове при прилагането му.
/2/ На площадките следва да се води отчетност и да се предоставя информация , съгласно изискванията на чл.48,ал.1 от ЗУО.
Чл.22 /1/ Площадките за приемане на отпадъци от хартия,картон,пластмаси и стъкло подлежат на вписване в регистър, поддържан от Кмета на Общината, съгласно чл.19,ал.3,т.14 от ЗУО
/2/ За вписване в регистъра ,собствениците на площадките по ал.1 подават заявление до Община Симитли ,в срок до 30 дни от пускане на площадката в експлоатация. На вписване в регистъра подлежи всяка отделна площадка , за която има издадено от компетентния орган разрешение за извършване на дейността.
Чл.23 На вписване в регистъра подлежат следните данни:
1. ЕИК и адрес на управление
2. Лице за контакт , включително телефон,факс ,код ,
3. Район на общината,име и номер на улица/булевард и интернет адрес
4. Адрес на площадката на която се извършва дейността 
5. Наименование и код на отпадъка, съгласно Наредбата по чл.3, ал.1 от ЗУО
6. Номер на документ по чл.35 от ЗУО,издаден от компетентния орган

   Чл.24 /1/ Притежателят на документ по чл.35 от ЗУО за съответната площадка се задължава да предава приетите отпадъци  от хартия и картон,пластмаси и стъкло,както и предадените за третиране по предходната алинея,притежателят на документа по чл.35 от ЗУО се задължава да предава приетите отпадъци от хартия и картон, пластмаси и стъкло единствено на лица, които притежават документ по чл.35 от ЗУО.
/2/Приемането на отпадъчни материали от хартия,картон , пластмаси и стъкло на площадките вписани в регистъра по чл.22 от наредбата се извършва, като се попълва задължително документ , удостоверяващ предаването и приемането на отпадъците
Чл.25 Кметът на Общината отговаря за разделното събиране на ИУЕЕО като организира изпълнението на задължението си за участие в системите за разделно събиране на ИУЕЕО като сключва договори с:
1. Организации по оползотворяване на ИУЕЕО,и/или 
2. Лица, който изпълняват задълженията си индивидуално и/или 
3. Други лица ,притежаващи документ по чл.35 от ЗУО, за извършване на дейности по събиране ,транспортиране,рециклиране и/или оползотворяване на отпадъци на територията на общината
    /2/ договорите трябва да съдържат най-малко следните условия:
1. Изисквания към системата за разделно събиране на ИУЕОО от домакинствата, в т.ч обслужваното население, вид, брой и разположение на съдовете и площадките за разделно събиране на ИУЕОО,честотата на обслужване и/или създаване на мобилни групи за събиране на ИУЕОО по подаден сигнал на телефон,публикуван на интернет страницата на общината.
/2/ Договорите трябва да съдържат най-малко следните условия:
1. Изискванията към системата за разделно събиране на ИУЕОО от домакинствата, в т.ч обслужваното население, вид,брой и разположение на съдовете и площадките за разделно събиране на ИУЕОО, честотата на обслужването 
2. Задълженията за контрол по спазване на изискванията за разделно събиране на територията на общината
3. Задълженията и начина за предоставяне на информация на гражданите на съответната общината по прилагане на системата за разделно събиране, провеждане на образователни кампании и работа с обществеността 
4. Задължение на лицата по ал.1 за предоставяне на Кмета информация за събраното количество ИУЕЕО на територията на общината
Чл.26 Актуална информация за изготвения график се публикува на интернет страницата на Община Симитли
Чл.27 Притежателите на ИУЕЕО, освен възможностите по чл.33 от Наредбата за излязлото от употреба електрическо и електронно оборудване ,могат да  ги предадат по заявка, съгласно утвърдения график
Чл.28 Забранява се :
1. Нерегламентираното изхвърляне на ИУЕЕО
2. Изхвърлянето на ИУЕЕО обозначено с маркировка за разделно събиране в съдовете за битови отпадъци

РАЗДЕЛ ІV
МАСОВО РАЗПРОСТРАНЕНИ ОТПАДЪЦИ ОТ НЕГОДНИ ЗА УПОТРЕБА БАТЕРИИ И АКУМУЛАТУРИ /НУБА/

Чл.29 Кметът на общината организира дейностите по разделно събиране на портативни и автомобилни НУБА съгласно разпоредбите на Наредба за батерии и акумулатори и за НУБА.

Чл.30 Списък с местата за събиране на негодни за употреба батерии и акумулатори се публикува в сайта на Община Симитли. Местата за събиране на негодни за употреба батерии са и всички обекти на територията на общината, където се предлагат батерии.

РАЗДЕЛ V
МАСОВО РАЗПРОСТРАНЕНИ ОТПАДЪЦИ ОТ ОТРАБОТЕНИ МАСЛА

Чл.31 Кметът на общината осъществява дейностите по чл.39 от Наредба за отработените масла и отпадъчни нефтопродукти

Чл.32 Информацията за местата за смяна на отработените моторни масла на територията на общината се публикува на официалната интернет страница на общината.

РАЗДЕЛ VІ 
МАСОВО РАЗПРОСТРАНЕНИ ОТПАДЪЦИ ОТ ИЗЛЕЗЛИ ОТ УПОТРЕБА ГУМИ /ИУГ/

Чл. 33 Кметът на общината  осъществява дейностите по чл.20 от Наредбата за изискванията за третиране на излезли от употреба гуми.

Чл.34 Всички лица ,които извършват смяна на ИУГ на територията на община Симитли се задължават да подават информация за количеството им в структурно звено по екология и управление на отпадъците .

Чл.35 Дейностите по оползотворяване или обезвреждане  на територията на общината трябва да се изпълняват по начин, по който да се предотвратява възможно вредно въздействие върху човешкото здраве и околната среда.

Чл.36 На територията на Община Симитли се забранява:
1. Изхвърлянето на ИУГ в съдовете за смесени битови отпадъци, както и в съдовете, предназначени за друг вид отпадъци
2. Извършването на дейности по събиране,съхраняване , оползотворяване и /или обезвреждане на ИУГ на неразрешени за това места или на площадки, неотговарящи на изискванията на ЗУО и подзаконовите нормативни актове по прилагането му.


РАЗДЕЛ VІІ
МАСОВО РАЗПРОСТРАНЕНИ ОТПАДЪЦИ ОТ ИЗЛЕЗЛИ ОТ УПОТРЕБА МПС 

Чл.37 Кметът на Общината осъществява дейностите по чл.16 от Наредбата за излезлите от употреба моторни превозни средства.

Чл.38 Собствениците на ИУМПС:
Подават декларация по образец в Община Симитли ,удостоверяваща желанието на собственика на МПС да го предадена площадка за съхраняване или разкомплектоване ,като не заплащат такси и разноски по транспортирането им.

Чл.39 Когато собственик на МПС не изпълни задължението си по чл.39 ,т.1 както и в случаите ,когато ИУМПС не може да бъде идентифицирано поради липса на регистрационен или идентификационен номер  и при невъзможност  собственикът да бъде установен ,се прилага процедурата по чл.143 ,ал.7 и ал.8 от Закона за движението по пътищата.

Чл.40 /1/ Кметът назначава комисия,съгласувано с районните полицейски управления за установяване на ИУМПС и на техните собственици в състав:
1. Служител от Общината
2. Инспектор от районното управление на полицията
3. Служител на Организацията за оползотворяване на ИУМПС, с която Общината има подписан договор и /или неин подизпълнител

/2/ Предписанието към собствениците за преместване на ИУМПС, паркирани по тротоарите,улиците, площадките ,откритите обществени паркинги,зелените площи или други терени държавна или общинска собственост, се  изпраща до собствениците.

/3/ За дадените предписания по ал.2  се съставя констативен протокол за техническото 
състояние  на излязло от употреба моторно превозно  средство в 3 /три/ екземпляра съгласно образец по Приложение №4 ,който се подписва от членовете на комисията. При поискване екземпляр от протокола се представя на собственика на ИМУПС или на упълномощено от него лице.

/4/ Предписанието за преместване на превозното средство се счита за връчено с поставянето на стикера. Срокът за премахване на ИУМПС  е  едномесечен и започва да тече от деня, следващ посочената на стикера дата на поставяне  и изтича в 24:00 часа на последния ден на едномесечния срок.
/5/  В случай , че собственикът е известен и същият не изпълни предписанието за преместване по ал.2 ,комисията по ал.1 съставя акт за установяване на административно нарушение.
/6/ Преместването на ИУМПС от собственика на друго място, общинска или държавна собственост, не спира изпълнението на предписанието по ал.2.
/7/ Изпълнението на предписанието по ал.2 се установява с последваща  проверка, извършена от комисията или отделни нейни членове. За извършената  повторна проверка се съставя констативен протокол.
/8/ За всички ИУМПС , на които са поставени предписания за преместване се изисква информация от сектор „Пътна полиция“ за:
1. Идентифициране на МПС по регистрационен номер или друг идентификационен номер и 
2. Уведомяване на Община Симитли за собственика на МПС и неговия постоянен адрес в 14-дневен срок.
Чл.41 За неизпълнение на предписанието по ал.2 на предходния член, комисията съставя протокол за преместване и ИУМПС се транспортира до площадка за събиране и съхраняване от Организацията по оползотворяване на ИУМПС, с която Общината има сключен договор и/или неин подизпълнител.
Чл.42 /1/ В случай ,че в срока по чл.42, ал.3 собственикът не е изпълнил предписанието, въз основа на констативния протокол по ал.7 на същата норма , кметът на общината или упълномощено от него длъжностно лице,издава заповед за принудително преместване на ИУМПС и транспортирането му до център за разкомплектоване и/или площадка за съхранение на ИУМПС от организацията  по оползотворяване, с която общината има сключен договор и /или неин подизпълнител. 
/2/ Въз основа на получената от сектор „Пътна полиция“ информация заповедта за принудително преместване на ИУМПС се съобщава н а собствениците на МПС по реда на чл.61 от АПК.
/3/ Когато собственикът на ИУМПС е неизвестен или макар и известен не може да бъде уведомен , към документите съставени по Раздел VІІ от настоящата наредба се прилага служебна записка и /или други документи,удостоверяващи извършените действия и констатации по издирването на собственика. В тези случаи заповедта за принудително преместване влиза в сила 14 дни след поставяне на таблото за обявления и на интернет страницата на Община Симитли,считано от датата на поставянето и.
/4/ Изоставено регистрирано МПС ,за което има влязла в сила заповед за принудително преместване на ИУМПС  и което е предадено на център за разкомплектоване на ИУМПС не подлежи на връщане на собственика му. 
Чл.43 /1/ При приемане на ИУМПС на площадка за събиране и съхраняване фирмата, която я експлоатира се отбелязва върху протокола за техническо състояние на автомобила ,издава служебно удостоверение по чл.19 от Наредбата за излезлите от употреба моторни превозни средства и прави вписване в Националната информационна система за отпадъци,съгласно наредбата по чл.48, ал.1 от ЗУО. 
	/2/ Организацията по оползотворяване на ИУМПС, с която Общината има подписан договор и/или неин подизпълнител незабавно уведомява сектор „Пътна полиция“ и ОД на МВР за репатрираните и предадени за съхраняване ИУМПС, като представи описанието на автомобила и адреса на последното му местоположение и води регистър на принудително премахнатите ИУМПС по възлагане от общината.
	/3/ ИУМПС се съхраняват в площадка за съхраняване . Те се предават за разкомплектоване в център и/или се разкомплектоват  не по-рано от 14 дни от датата на приемането им. Разкомплектоването се извършва съобразно изискванията на Наредба №1-45 от 24 март 2000 г. за регистриране ,отчет ,спиране от движение и пускане в движение, временно отнемане ,прекратяване и възстановяване на регистрацията на моторните превозни средства.
/4/ В срока по предходната алинея,собственикът има право  да поиска връщане на автомобила. Освобождаването на автомобила се извършва след като собственикът  заплати разходите по принудителното преместване и съхранението.
/5/ В случаите в които собственик не потърси автомобила си ,то ИУМПС се предава за разкомплектоване и /или се разкомплектова.
Чл.44 Забранява се: 
1. Предаването или изхвърлянето на излезли от употреба моторни превозни средства и отпадъци/части и компоненти/ от МПС /стъкла,брони, филтри, седалки и др./ по начини, различни от предвидените в наредбата за излезли от употреба моторни превозни средства. 
2. Предаването на ИУМПС на лица, които не притежават разрешение,издадено по реда  на чл.67 от ЗУО,или комплексно разрешително, издадено по реда на глава седма,раздел ІІ от ЗООС.
3. Разполагането и съхраняването на ИУМПС на имоти общинска или държавна собственост.


РАЗДЕЛ VІІІ
ПРИЕМАНЕ И ПРЕДАВАНЕ НА ОТПАДЪЦИ ОТ ЧЕРНИ И ЦВЕТНИ МЕТАЛИ

Чл.45 /1/ Дейностите по приемане,съхранение и третиране на отпадъци от черни и цветни метали се  извършват от лица, притежаващи документ  по чл.35 от ЗУО
/2/ Площадките на които се извършват дейностите по ал.1 ,както и самите дейности трябва да отговарят на изискванията и разпоредбите на ЗУО и подзаконовите нормативни актове по прилагането му. 

МАСОВО РАЗПРОСТРАНЕНИ ОТПАДЪЦИ – ИУЕЕО

Чл. 46. (1) Кметът на общината отговаря за разделното събиране на ИУЕЕО като организира изпълнението на задължението си за участие в системите за разделно събиране на ИУЕЕО, като сключва договори с:
1.	организации по оползотворяване на ИУЕЕО, и/или
2.	лица, които изпълняват задълженията си индивидуално, и/или
3.	други лица, притежаващи документ по чл. 35 от ЗУО, за извършване на дейности по събиране, транспортиране, рециклиране и/или оползотворяване на отпадъци на територията на общината.
(2)	Договорите трябва да съдържат най- малко следните условия:
1.	изисквания към системата за разделно събиране на ИУЕЕО от домакинствата, в т. ч. обслужваното население, вид, брой и разположение на съдовете и площадките за разделно събиране на ИУЕЕО, честота на обслужване, и/или за създаване на мобилни групи за събиране на ИУЕЕО по подаден сигнал на телефон, публикуван на интернет страницата на община РИЛА;
2.	Задълженията за контрол по спазване на изискванията за разделно събиране на територията на общината;
3.	Задълженията и начина за предоставяне на информация на гражданите на съответната община по прилагане на системата за разделно събиране, провеждане на образователни и информационни кампании и работа с обществеността;
4.	Задължение на лицата по чл. 59, ал. 1 за предоставяне на кмета на общината най- малко веднъж годишно на информация за събраното количество ИУЕЕО на територията на общината.
Чл. 47. За събиране на ИУЕЕО от бита кметът на общината изготвя и утвърждава съвместно с лицата по чл. 59 график, който следва да съдържа най-малко две дати годишно. Графикът се обявява чрез местните средства за масово осведомяване и по друг подходящ начин.
Чл. 48. Актуална информация се публикува на интернет страницата на община РИЛА.
Чл. 49. Лицата, които извършват продажба на ЕЕО на крайните потребители, са длъжни да поставят на видно място в търговските обекти табели, съдържащи информация за възможностите и начина за обратно приемане в търговския обект на ИУЕЕО, образувано в бита и/ или други налични места за предаване на ИУЕЕО.
Чл. 50 Забранява се:
(1)	чупенето на излезли от употреба газоразрядни лампи и електроннолъчеви тръби и с цел предотвратяване на случайното им счупване се предприемат съответните мерки.
(2)	депонирането на ИУЕЕО, в т.ч. на разделно събраното ИУЕЕО, както и на отпадъците, получени след предварително третиране на ИУЕЕО, които подлежат на рециклиране и/или оползотворяване.
(3)	нерегламентираното изхвърляне на ИУЕЕО;
(4)	изхвърлянето на излязло от употреба електрическо и електронно оборудване, обозначено с маркировка за разделно събиране в съдовете за битови отпадъци.
Чл. 51. (1) При неизвестни причинители на ИУЕЕО и замърсявания на терени с  ИУЕЕО, разходите по почистването и извозването на отпадъците се поемат от лицата, които ги притежават или в чието владение се намират.
 (2) Кмета на общината писмено уведомява лицата, които ги притежават или в чието владение се намират  ИУЕЕО и замърсени терени с ИУЕЕО да извършат съответната дейност по отстраняване на ИУЕЕО и/или почистването им.
(3) Писменото уведомяване се извършва с препоръчана пощенска пратка с обратна разписка .
(4) В случай на отказ за получаване или непотърсена пратка писменото уведомяване се счита за връчено. 
(5)  След изтичане на 14 дневен срок след уведомяването по ал. 2 кметът на общината възлага извършването на съответната дейност по отстраняване на ИУЕЕО и почистване на замърсявания на терени с ИУЕЕО на лицензиран оператор, за сметка лицата по ал. 2, като за извършените разходи общината се снабдява с изпълнителен лист за събиране на вземането по чл. 417 от Гражданския процесуален кодекс (ГПК).

ГЛАВА ПЕТА 
РАЗДЕЛ І
СТРОИТЕЛНИ ОТПАДЪЦИ

ЧЛ.52 /1/ Кмета на Община Симитли отговаря за :
1. Определянето на маршрути за транспортиране на строителни отпадъци и земни маси до съоръжения, площадки, места отговарящи на изискванията и притежаващи разрешителни по реда на Закона за управление на отпадъците.
2. предаването на образуваните строителни отпадъци по време на принудителното премахване на строежи, оползотворяването на материалите и за влагане на рециклирани строителни материали, включително за покриване на разходите за извършване на дейностите по транспортиране и третиране.
3 организирането на събирането ,оползотворяването и обезвреждането на строителни отпадъци  от ремонтна дейност , образувани от домакинствата на територията на общината.
/2/ В случай на  получен сигнал за нерегламентирано изхвърляне на строителни отпадъци върху имоти частна, общинска или държавна собственост,определените от кмета на общината длъжностни лица извършват проверка и предприемат действия по установяване на причинителя на отпадъците по почистването на замърсяването.
Чл.53 Строителните отпадъци от ремонтна дейност , образувани от домакинствата на територията на община Симитли се събират,транспортират ,оползотворяват и обезвреждат по реда на настоящата наредба.
Чл.54 /1/ Преди започване на СМР и/или премахване на строеж възложителят е отговорен за изготвяне на план за управление на строителните отпадъци по изискванията на Глава втора на Наредбата за управление на строителните отпадъци и за влагане на рециклирани строителни материали.
/2/ В процеса на договаряне за възлагане на СМР и/или премахване на строеж възложителят или упълномощено от него длъжностно лице:
1. Определя отговорно лице за изпълнение на плана за управление на СО строителни отпадъци за съответния строеж
2. Възлага задълженията към участниците в строително-инвестиционния процес за спазване на изискванията за изпълнение на целите за рециклиране и оползотворяване на СО и за възлагане на рециклирани строителни материали и/или  оползотворяването на СО в обратни насипи.
Чл.55 /1/ Кметът на Община Симитли или оправомощено длъжностно лице одобрява планове за управление на СО в случаите ,когато инвестиционните проекти се одобряват от общината и когато се отнасят за обекти ,за които не се изисква одобрен инвестиционен проект и обектът ще се реализира на територията на общината.
                      /2/ В случай на несъответствие на плана за управление на СО с изискванията на Наредбата за управление на строителните отпадъци и за влагане на рециклирани строителни материали кметът на Община Симитли може да изисква допълнителна информация и /или отстраняване на нередности ,като изпраща мотивирано становище  до заявителя ,не по-късно от 14 дни от получаване на плана.
                       /3/ Кметът на общината одобрява плана за управление на строителни отпадъци или мотивирано отказва одобрението му в срок до 14 дни от получаването на плана или от отстраняването на нередностите и/или предоставянето на допълнителната информация.
/4/ Отказът за одобрение на плана може да бъде обжалван по реда на Административно процесуалния кодекс.
/5/ Одобрението на плана за управление на строителни отпадъци включва проверка на съответствието с целите за рециклиране и оползотворяване на строителни отпадъци.
Чл.56 План за управление на строителните отпадъци  не се разработва в случаите предвидени в наредбата за управление на строителните отпадъци и за влагане на рециклираните строителни материали.
Чл.57 /1/ Лицата заявители на разрешение за строеж , едновременно с документите по чл.144, ал.1 от Закона за устройство на територията /ЗУТ/ , представят и информация за количеството и вида на производствените и опасни отпадъци, които ще се образуват след реализация на инвестиционния проект.
 /2/ Забранява се въвеждането в експлоатация на строежи по реда на ЗУТ без наличие на разрешение, комплексно разрешително  или регистрационен документ  по чл.35 от ЗУО за дейностите с отпадъци ,когато такъв се изисква.
               /3/ Забранява се въвеждането н експлоатация по реда на ЗУТ на депа за опасни и неопасни отпадъци без наличие на определен размер на обезпеченията за закриване и след експлоатационни грижи на площадките за депа , в съответствие с чл.60 от ЗУО.
Чл.58 При възникване на извънредни ситуации / стихийни бедствия и аварии/ приоритетно строителните отпадъци и земни маси, с подходяща структура и състав се насочват за укрепване на диги, съоръжения,пътища и други съгласувано със специализираните служби.
Чл.59 Забранява се нерегламентираното изхвърляне, изгаряне, както и всяка друга форма на нерегламентирано третиране на СО, включително изхвърлянето им в контейнерите за събиране на битови отпадъци или отпадъци от опаковки.
Чл.60 Лицата, извършващи строително –монтажни работи и транспортиране на строителни отпадъци и изкопни земни маси са длъжни да:
1. Спазват йерархията при управлението на строителните отпадъци 
2. Не допускат натрупването и/или разпиляването на строителни отпадъци и извън границите на обектите и строителните площадки
3. Почистват обекта и прилежащите му територии по време и след приключване на СМР 
4. Транспортират строителни отпадъци и изкопни земни маси в транспортни средства с уплътнени каросерии и/или с предпазни мрежи или чергила.
5. Спазват определения им маршрут за транспортиране на строителните отпадъци и/или земни маси от строителният обект до инсталации и или съоръжения за третиране
6. Почистват ходовата част на транспортните средства преди излизането им от строителния обект.
7. Не допускат  смесване на изкопни земни маси с други строителни отпадъци
Чл.61 Извършването на дейностите по третиране и транспортиране на строителните отпадъци /вкл. строителните отпадъци от вътрешни преустройства и текущи ремонти на сгради и съоръжения / и излишните земни маси е задължение на собственика, инвеститора или изпълнителя на дейността , от която са формирани.
Чл. 62 Третирането и транспортирането на отпадъците от строителни площадки и при разрушаване или реконструкция на сгради и съоръжения се извършват от притежателите на отпадъците, от изпълнителя на строителството или разрушаването или от друго лице въз основа на сключен писмен договор.
Чл.63  Забранява се : 
1. Натрупването и/или разпиляването на строителни отпадъци извън границите  на обектите и строителните площадки
2. Замърсяването на обекта и прилежащите територии след приключване на СМР 
3. Транспортирането на строителни отпадъци и изкопни земни маси в транспортните средства с неуплътнени каросерии и/или без предпазни мрежи или чергила.
4. Изхвърлянето на строителни отпадъци и изкопни земни маси извън местата ,определени за обезвреждането и/или оползотворяването им и притежаващи разрешение по ЗУО.
5. Изхвърлянето на строителни отпадъци директно от етажите на строителните обекти
6. Напускането на транспортните средства от строителния обект с непочистена ходова част
7. Смесване на изкопни земни с други строителни отпадъци
8. Извършването на строителни и ремонтни дейности на сгради и строителни обекти без плътна ограда
9. Изхвърлянето на изкопни земни маси и/или строителни отпадъци край пътища ,пътеки ,граници между имоти,кариери,речни корита и дерета
10. Изхвърлянето на строителни отпадъци в контейнерите за битови отпадъци и около тях , както и съдовете за други видове отпадъци 

ГЛАВА ПЕТА 
ОРГАНИЗАЦИЯ НА ДЕЙНОСТИТЕ ПО ТРЕТИРАНЕ НА ПРОИЗВОДСТВЕНИ ОТПАДЪЦИ

Чл.64 Производствените отпадъци ,които нямат опасни свойства се третират от:

1. Причинителя –в собствени съоръжения, съгласно одобрен от съответните компетентни органи проект на производствената дейност и при изпълнение на чл.8 ,ал.2 от ЗУО
2. Лицата, на които е издадено разрешение по чл.35, ал.1 ,т.1 от ЗУО , регистрационен документ по чл.35, ал.3 от ЗУО
3. Оператори,притежаващи комплексно разрешително, издадено по реда на Закона за опазване на околната среда
Чл.65 Лицата, при чиято дейност се образуват производствени отпадъци са длъжни да:
1. Съхраняват производствените отпадъци разделно на мястото на образуване, в границите на производствената площадка
2. Не изхвърлят производствени отпадъци в съдовете за смесени битови отпадъци, както и в съдовете ,предназначени за друг вид отпадъци
чл.66 /1/ За оползотворяване /обезвреждане на неопасни отпадъци в Регионалната система за управление на отпадъците регион Благоевград, в землището на с. Бучино и с. Българчево извън организираните от общините в РСУО Благоевград системи за организирано събиране на отпадъци се сключва писмен договор с кмета на Община Симитли.
/2/ Цената на услугите по предходната алинея ,се определя с решение на общото събрание на Регионално сдружение по управление на отпадъците – Благоевград ,като към цената за обезвреждане се прибавя и стойността  на обезпеченията  по  чл.60 и отчисленията по чл.64 от ЗУО за съответното  количество депониран отпадък.
/3/  След сключване на писмен договор , кметът на общината или упълномощено от него лице издава разрешение за приемане на договореното количество отпадъци, което изпраща по служебен път на лицата по ал.5
/4/ Операторът на Регионалната система за управление на отпадъците, регион Благоевград ,обслужваща общините Благоевград, Симитли, Рила,Кочериново и Бобошево, операторът на инсталация за предварително третиране на битови отпадъци и компостираща инсталация за разделно събирани биоразградими и/или  зелени отпадъци от общините Благоевград,Симитли Рила,Кочериново и Бобошево или операторът на анаеробната инсталация за биоотпадъци приема отпадъците след представяне  на разрешението по ал.4 по предварително уточнен график и направена и приета заявка.
/5/ Транспортирането на производствените отпадъци се организира от притежателите им или от превозвач на които е издаден съответния документ по чл.35 от ЗУО.
/6/ Приемането на транспортните средства в съоръженията по ал.1 се извършва след представяне на разрешението по ал. 3 и копие от придружаващите отпадъците документация.
ГЛАВА ШЕСТА 
ФИНАНСИРАНЕ
Чл.67 /1/ Всички относими за календарната година разходи на общината за извършване на дейностите по управление на битовите отпадъци се включват в план-сметката за предоставяне на услугите по чл.62 от ЗМДТ по дейности и източници на финансиране.
/2/ Разходите от план-сметката по ал.1 могат да се финансират със средства от таксата за битови отпадъци и от други източници при спазване на изискванията , приложими за съответния източник на финансиране.
Чл.68 /1/ Прогнозните разходи за управление на дейностите с битови отпадъци и предоставяне на услугите  по чл.62 от ЗМДТ не могат да се предвиждат по бюджета на Община Симитли в размер по-малък от планираните за съответната година приходи от такса битови отпадъци.
/2/ Когато причинителите на отпадъци са неизвестни ,разходите по възстановяването на качествата на околната среда се поемат от лицата в чието държане се намират отпадъците.
/3/ Всички разходи за възстановяване на качествата на околната среда и за разкриване на действителния причинител се възстановяват от него.
/4/ Общинска администрация планира необходимите финансови средства за осигуряване изпълнението на Общинската програма за управление на отпадъците и предлага за приемане от общинския съвет план- сметка за разходите за услугите по управление на отпадъците и размера на такса „битови отпадъци“.
Чл.69 /1/ Общинският съвет приема наредба за определянето и администрирането на местните такси и цени на услуги. 
/2/ С наредбата по ал.1 се определят размера на таксата за битови отпадъци, както и реда и условията за събирането и освобождаването от заплащането.
ГЛАВА СЕДМА
КОНТРОЛ
Чл. 70. (1) Кметът на общината или упълномощени от него със заповед длъжностни лица контролират:
1.	дейностите, свързани с образуване, събиране, включително разделното, съхраняване, транспортиране, третиране на битови и строителни отпадъци;
2.	дейностите по депониране на производствени и опасни отпадъци на общински и/или регионални депа;
3.	условията и реда за извършване на дейности с ОЧЦМ;
4.	спазването на други изисквания, определени с настоящата наредба.
(2)	Кметът на общината организира и контролира закриването, рекултивацията на терените и последващия мониторинг на депата за битови и строителни отпадъци на територията на Община Симитли .
(3)	Длъжностните лица по ал. 1 извършват проверки по документи и/или проверки на място.
(4)	Длъжностните лица по ал. 1 поне веднъж годишно извършват проверка на документите, които се изискват от ЗУО и подзаконовите нормативни актове по прилагането му на търговците и брокерите на отпадъци и на лицата, при чиято дейност се образуват отпадъци, и/или извършващи дейности с отпадъци.
(5)	Проверката на място е независима от проверката по ал. 4 и се осъществява поне веднъж годишно в мястото на извършване на дейността и в присъствието на проверявания или на лица, които работят за него. В отсъствието на такива лица проверката се извършва с участието на поне един свидетел.
(6)	Длъжностните лица по ал. 1, осъществяващи проверката на място, имат право:
1. да съставят констативни протоколи и да дават предписания със срокове и отговорници за отстраняването им;
2. да съставят актове за установяване на административни нарушения;
3. за явно маловажни или маловажни случаи на административни нарушения по тази наредба, контролните органи налагат, съответно могат да налагат на местонарушението глоби, срещу издаване на квитанция, съответно фиш по реда на ЗАНН. Ако нарушителят оспори нарушението или откаже да плати глобата, за нарушението се съставя АУАН;
4. на достъп до всички обекти и територии, в които се извършва контролираната дейност;
5. да изискват представянето на документите от лицата, генериращи и/или извършващи дейности с отпадъци, които съгласно нормативните изисквания следва да се намират на мястото на проверката;
6. да изискват писмени и устни обяснения от всеки, който работи за проверяваното лице;
7. да привличат експерти в съответната област, когато проверката изисква специални познания.
(7)	Ако при проверката на място бъде констатирана липса на документи, удостоверяващи спазването на установените изисквания, на проверяваното лице се определя 7-дневен срок за представянето им.
Чл. 71 (1) При извършване на проверките длъжностните лица по чл. 95 ал. 1 съставят констативни протоколи и/или актове за установяване на административни нарушения и при констатирани нарушения дават задължително предписание и определят срок за отстраняване на нарушенията.
(2) За констатираните нарушения при проверките за спазване на условията и реда за извършване на дейности с ОЧЦМ, Кметът на общината уведомява в 14-дневен срок Директора на РИОСВ – Благоевград, като му изпраща всички отнасящи се за случая документи.
Чл. 72 . (1) Нарушенията по чл. , чл.  и чл.  от наредбата се установяват с акт от длъжностни лица, упълномощени от кмета на Община Симитли .
(2) Наказателните постановления по ал. 2 се издават от кмета на община Симитли  или от негов заместник, въз основа на акт, съставен от длъжностните лица, посочени в Наредбата.
(3) За деяния, които представляват нарушения на Закона за управление на отпадъците се налагат санкциите предвидени в него.
ГЛАВА  ОСМА
АДМИНИСТРАТИВНО – НАКАЗАТЕЛНИ РАЗПОРЕДБИ
Чл. 73. /1/ Наказва се с глоба от 300лв./153.39 евро до 1000лв/511.29  евро. физическо лице, което:
1. изхвърля отпадъци на неразрешени за това места или в съдове или торби, различни от определените от общината за измерване на количество битови отпадъци по чл. 67, ал. 8 от Закона за местните данъци и такси;
2. предава отпадъци на лица, които не притежават разрешение, комплексно разрешително или регистрационен документ по чл. 35 в случаите, когато такива се изискват;
3. не предаде излязло от употреба моторно превозно средство на площадки за съхраняване или в центрове за разкомплектоване;
4. изхвърля масово разпространени отпадъци, обозначени с маркировка за разделно събиране съгласно наредбите по чл. 13, ал. 1 от ЗУО, в контейнери за смесени битови отпадъци и в съдове за събиране на отпадъци, поставени в имоти - публична държавна или общинска собственост, или ги смесва с други материали или отпадъци по начин, затрудняващ тяхното последващо рециклиране или оползотворяване, когато в конкретното населено място е създадена система за разделно събиране на съответните масово разпространени отпадъци;
5. не изпълнява разпоредбите за повторна употреба, рециклиране и оползотворяване на строителни отпадъци;
6. изхвърля битови отпадъци в съдове за разделно събиране;
7. обръща, нарушава целостта, естетическия вид и/или запалва съдове за събиране на отпадъци.
(2) За явно маловажни случаи на административни нарушения по ал. 1, т. 1 и 4, установени при извършването им, овластените за това органи налагат на местонарушението глоби в размер от 10лв./5.11 евро до 50лв./25.56 евро срещу издаване на фиш по реда на Закона за административните нарушения и наказания (изм. и доп. ДВ. бр.109 от 22 Декември 2020г., изм. ДВ. бр.21 от 12 Март 2021г).
(3) Наказва се с глоба от 1400лв./715.80 евро до 4000лв./2045.16 евро. физическо лице, което:
1. предава ОЧЦМ с битов характер без декларация за произход по чл. 39, ал. 2 от ЗУО или откаже да попълни такава или е попълнило неверни сведения в декларацията;
2. предава ОЧЦМ с битов характер на лице без разрешение или комплексно разрешително по чл. 35, ал. 1;
3. извършва дейности с ОЧЦМ, ИУЕЕО, НУБА и/или ИУМПС без регистрация по Търговския закон или без разрешение, ако деянието не съставлява престъпление;
4. предава ОЧЦМ, които нямат битов характер, в т.ч. по чл. 39, ал. 1от ЗУО;
5. получава плащане в брой за предадени ОЧЦМ, когато общата стойност на сделките през съответната календарна година надвишава  100лв./51.12 евро
(4) Наказва се с глоба от 2000лв./1022.58 евро до 5000лв./2556.46 евро“
физическо лице, което:
1. нерегламентирано изгаря или извършва друга форма на нерегламентирано третиране на отпадъци;
2. нарушава изискванията на чл. 7 от Регламент (EО) № 850/2004 на Европейския парламент и на Съвета от 29 април 2004 г. относно устойчивите органични замърсители и за изменение на Директива 79/117/ЕИО.
(5) За явно маловажни случаи на административни нарушения по ал. 4, т. 1, установени при извършването им, овластените за това органи налагат на местонарушението глоби в размер от 10лв./5.11 евро до 50лв./25.56 евро срещу издаване на фиш по реда на Закона за административните нарушения и наказания.
(6) (При повторно нарушение се налага глоба, както следва:
по ал. 1 - в размер от    600лв./  306.77 евро до 2000лв./1022.58 евро.;
2. по ал. 3 - в размер от 2800лв./1431евро  до 8000лв./4090.33 евро.;
3. по ал. 4 - в размер от 4000лв./2045.16 евро  до 10 000лв./5 112.91 евро“
Чл. 100. Наказва се с имуществена санкция в размер от1400лв./ 715.80 евро до 4000лв./2045.16 евро едноличен търговец или юридическо лице, което:
1. изхвърля неопасни отпадъци на неразрешени за това места или в съдове или торби, различни от определените от общината за измерване на количество битови отпадъци по чл. 67, ал. 8 от Закона за местните данъци и такси;
2. нерегламентирано изгаря или извършва друга форма на нерегламентирано третиране на неопасни отпадъци.
(2) Наказва се с имуществена санкция в размер от 10 000лв./5112.91 евро до 50 000лв./2556.45 евро едноличен търговец или юридическо лице, което:
1. изхвърля опасни отпадъци на неразрешени за това места;
2. нерегламентирано изгаря или извършва друга форма на нерегламентирано третиране на опасни отпадъци.
(3) При повторно нарушение се налага имуществена санкция, както следва:
1. по ал. 1 - в размер от 2800лв./1431.62 евро до 8000лв./ 4090.34евро.
2. по ал. 2 - в размер от 20 000лв./10225.84 евро до  100 000 лв./51129.19 евро.
Чл. 101. Наказва се с имуществена санкция в размер 5000лв./2556.46 евро до  10 000лв./5112.92 евро, едноличен търговец или юридическо лице, което:
(1) възложи или извършва строителни или монтажни работи или премахване на строежи без наличие на план за управление на строителни отпадъци в случаите, когато такъв се изисква по чл. 11, ал. 1 от ЗУО;
(2) не постигне изпълнението на целите за оползотворяване и рециклиране на строителни отпадъци съгласно изискванията и сроковете, определени с наредбата по чл. 43, ал. 4 от ЗУО;
(3) не постигне целите за влагане на рециклирани строителни материали съгласно изискванията и сроковете, определени с наредбата по чл. 43, ал. 4 от ЗУО. 
Чл. 102. Наказателните постановления  се издават от кмета на Общината
Чл. 103. (1) За неизпълнение на предписание на  контролните органи по чл. , ал. 1от Наредбата и чл. 112, ал. 1 от ЗУО  на физическите лица се налага глоба в размер от 2000лв./1022.58 евро до 10 000лв./5112.92 евро, а на юридическите лица имуществена санкция в размер от 5000лв./2556.46 евро до  20 000лв./10225.84 евро.
(2) При повторно нарушение на физическите лица се налага глоба в размер от 4000лв./2045.16 евро. до 20 000лв/10225.84 евро а на юридическите лица имуществена санкция в размер от 10000лв/5112.92 евро.до 40 000лв./20 451.68 евро.“
Чл. 104. За неуредените в тази глава въпроси се прилага Закона за управление на отпадъците.

ДОПЪЛНИТЕЛНИ РАЗПОРЕДБИ
§ 1 По смисъла на тази наредба:
1. „Битови отпадъци“ са отпадъците по смисъла на §1 ,т.4 от ДР към ЗУО
2. „Биоотпадъци“ са биоразградими отпадъци по смисъла на §1, т.2 от ДР към ЗУО.
3. „Депо“ е съоръжение по смисъла на Ц1, т.2 от ДР към Наредба №Н-4 от 2 юни 2023 г. за условията и изискванията , на които трябва да отговарят площадките за съхраняване или третиране на отпадъци, за разполагане на съоръжения за третиране на отпадъци и за транспортиране на производствени и опасни отпадъци.
4. „Депониране на отпадъци“ е метод по смисъла на Ц1, т.6 от ДР към ЗУО
5. „Едрогабаритни отпадъци“ са битови отпадъци, различни от ИУЕЕО, които поради своите размери и тегло не могат да се поставят в съдовете за твърди битови отпадъци и създават затруднения при товаренето им.
6. „Излязло от употреба електрическо и електронно оборудване“ с електрическо и електронно оборудване по смисъла на §1, т.11 от ДР към Наредба за излязлото от употреба електрическо и електронно оборудване.
7. „Изоставено регистрирано моторно превозно средство „ е излязло от употреба моторно превозно средство по смисъла на §6,т.45 от ДР към ЗДвП.
8. „Излязло от употреба МПС „ е отпадък по смисъла на §1, т.1 от ДР към Наредбата за батерии и акумулатори.
9. „Краен потребител на батерии и акумулатори“ е физическо или юридическо лице по смисъла §1, т.12 от ДР към Наредбата за батерии и акумулатори
10. „Масла“ са  продукти  по смисъла на §1 т.10 от ДР към Наредба за отработените  масла и   отпадъчни нефтопродукти
11. „Масово разпространени отпадъци“ са отпадъци  по смисъла на §1, т.7 от ДР към ЗУО
12. „Моторни масла“  са масла по смисъла на §1, т.8 от ДР  към Наредба за отработените масла и отпадъчни нефтопродукти
13. „Негодни за употреба батерии и акумулатори“ /НУБА/ са батерии или акумулатори ,които не могат  да бъдат използвани за целите ,за които са произведени и са отпадък по смисъла на §1, т.17 от ДР на ЗУО
14. „Обезвреждане на отпадъците „ е всяка дейност върху отпадъците депониране,преработване, изгаряне и др. ,различно от оползотворяване,дори когато дейността има като вторична последица възстановяването на вещества или енергия.
15. "Обществени места“ са всички места ,които са обществено достъпни и/или предназначени за обществено ползване, без оглед на собствеността или правото на достъп, включително уличните платна , площади ,пешеходни алеи, паркове, квартални градинки, спирки на градския транспорт, части от тротоари и други подобни, които не са определени като прилежащи части
16. „Опасни отпадъци“ са отпадъците по смисъла на §1 ,т.17 от допълнителните разпоредби към ЗУО.
17. „Оператор“  е всяко физическо или юридическо лице по смисъла на §1,т.43 от ЗР към ЗООС
18. „Оползотворяване  на материали от строителни отпадъци“ са всички дейности по смисъла на §1 ,т.15 от ДР към ЗУО
19. „Отпадък“ е вещество по смисъла на §1, т.17 от ДР от ЗУО
20. „Отпадъци от МПС“ са отпадъци по смисъла на ;1, т.17 от допълнителните разпоредбите на ЗУО и включват:
а/ излезли от употреба моторни превозни средства 
б/ материали и компоненти от МПС и ИУМПС 
21. „ Отпадъци от електрическо и електронно оборудване“ е електрическо  и електронно оборудване ,което е отпадък по смисъла на §1, т.17 от допълнителните разпоредби на ЗУО, включително всички  компоненти, части и консумативи ,които са част от ЕЕО в момента, в който притежателят му се освобождава от него.
22. „Отпадъци от черни и цветни метали“ са технологичните отпадъци по смисъла на §1 , т.19 от ДР от ЗУО
23. „Отпадъци от черни и цветни метали с битов характер“ са отпадъци по  смисъла на §1 ,т.20 от ДР от ЗУО
24. „Отработени масла“ са масла по смисъла на §1, т.21 от ДР към ЗУО
25. „Отпадъчни  нефтопродукти“ са отпадъци по смисъла на §1 ,т.13 от ДР към Наредбата за отработените масла и отпадъчни нефтопродукти
26. „Преработване на отпадъци“ е дейност която променя свойствата или състава на отпадъците, като ги превръща в суровини за производство на крайни продукти или в крайни продукти.
27. „Причинител на отпадъци“ е физическо или юридическо лице по смисъла на §1 ,т.30 от ДР към ЗУО
28. „Притежател на отпадъци“ е физическо или юридическо лице по смисъла на §1, т.29 от ДР към ЗУО
29. „Производствени отпадъци“  са отпадъците по смисъла на §1, т.32 от ДР към ЗУО
30. „Разделно събиране“ е събирането §1, т.34 от ДР към ЗУО
31. „Рециклиране“ е всяка дейност  по смисъла на §1, т.37 от ДР към ЗУО
32. „ Строителни отпадъци“  са отпадъците на §1, т.39 от ДР към ЗУО
33. „Съдове за битови отпадъци“ са по смисъла на §1 т.9 от ДР към ЗМДТ
34. „Третиране на отпадъците“ са дейности по смисъла на §1 т.44 от ДР към ЗУО
35. „Строителни и монтажни“ са работите по смисъла на §5 , т.40 от ДР към ЗУТ 


ПРЕХОДНИ И ЗАКЛЮЧИТЕЛНИ РАЗПОРЕДБИ

§1 Наредбата се издава на основание чл.21 , ал.1 ,т.13 и т.23 и ал.2 от ЗМСМА ,чл.22  от Закона за управление на отпадъците, във връзка  с чл.20 от същия закон.
[bookmark: _GoBack]§2 Настоящата наредба отменя Наредба за управление на отпадъците на Община Симитли, приета с Решение №  1059 от Протокол  .от 22.12.2014 год.
§3  Разпоредбите на тази наредба се прилагат, доколкото  не противоречат на нормативен акт с по-висока степен.
§4 В изпълнение на разпоредбата на чл. 15, ал. 2 на Закона за въвеждане на еврото в Република България и във връзка с Решение /ЕС/ 2025 г./1407 на Съвета от 08 юли 2025 г. относно приемането на еврото от България на 01 януари 2026 г., периодът на двойно обозначение на размера на имуществените санкции и глоби в наредбата, в евро и в левове е в сила до 08 август 2026 г. включително. 
§5 След изтичане на срока, посочен в §4, обозначението на размера на имуществените санкции и глоби в лева отпада от съдържанието на текста и същите да бъдат заличени. 
§6 Изпълнението на наредбата  се възлага на кмета на общината. Задължава Кмета на Кмета на Община Симитли  и да публикува настоящата наредба на интернет страницата на общината.
§7 Наредбата е приета с Решение ……………….. от Протокол № …………. На заседание на Общински съвет Симитли и влиза в сила от деня на приемането й.



КМЕТ: 
       /Апостол Апостолов/

